BAFS รุกคืบท่อน้ำมันภาคเหนือ! “อีไอเอ” ผ่านฉลุย BBL ไฟเขียวปล่อยกู้เพิ่มอีก 1.7 พันลบ.
BAFS รุกคืบท่อน้ำมันภาคเหนือ! "อีไอเอ" ผ่านฉลุย BBL ไฟเขียวปล่อยกู้เพิ่มอีก 1.7 พันลบ.
26 ม.ค. 2561

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS เปิดเผยว่า ความคืบหน้าโครงการขยายระบบขนส่งน้ำมันไปภาคเหนือ (โครงการฯ) ของบริษัท ขนส่งน้ำมันทางท่อ จำกัด ซึ่งเป็นบริษัทย่อย ขณะนี้ได้รับความเห็นชอบด้านสิ่งแวดล้อม (EIA) จากสำนักงานนโยบายและแผนทรัพยากรธรรมชาติและสิ่งแวดล้อม
รวมทั้งได้รับอนุญาตในการก่อสร้างวางระบบท่อขนส่งน้ำมันในพื้นที่ของแขวงการทาง เขตทางหลวงชนบท และพื้นที่หน่วยงานราชการอื่น ๆ ที่เกี่ยวข้อง ครอบคลุมการก่อสร้างทั้งหมดของโครงการฯ ทำให้ความคืบหน้าการก่อสร้างโครงการฯ โดยรวมเป็นไปตามแผนงานที่กำหนด
นอกจากนี้บริษัทย่อยได้รับสินเชื่อระยะยาวเพิ่มเติมจากผู้ให้กู้เดิมคือ ธนาคารกรุงเทพ จำกัด (มหาชน) หรือ BBL อีกจำนวน 1,700 ล้านบาท เพื่อรองรับค่าก่อสร้างโครงการฯ ในส่วนที่เพิ่มขึ้น รวมเป็นวงเงินสินเชื่อทั้งหมดจำนวน 6,300 ล้านบาท ซึ่งบริษัทย่อยได้มีการลงนามสัญญาแก้ไขเพิ่มเติมสัญญาสินเชื่อกับผู้ให้กู้เดิมเรียบร้อยแล้ว